Medusa (υποβρύχιο, 1931)

Το Medusa είναι ήταν ένα από τα επτά υποβρύχια κλάσης Argonauta που ναυπηγήθηκαν για το Ιταλικό Βασιλικό Ναυτικό (Regia Marina). Το τορπίλισε και βύθισε το βρετανικό υποβρύχιο HMS Thorn τον Ιανουάριο του 1942.

Περιγραφή

Σχεδιαστικά τα πλοία της κλάσης Argonauta ήταν βασισμένα στα προγενέστερα της κλάσης Squalo. Είχαν εκτόπισμα 660 t (650 LT) στην επιφάνεια και 813 t (800 LT) σε κατάδυση. Το μήκος τους ήταν 61,5 m, το πλάτος τους 5,7 m και το βύθισμά τους 4,7 m. Μπορούσαν να επιχειρούν σε βάθος έως 80 m και το πλήρωμά τους αποτελούνταν από 44 αξιωματικούς, υπαξιωματικούς και ναύτες.Chesneau, p. 309 

Στην επιφάνεια προωθούνταν από δύο ντιζελοκινητήρες των 750 bhp, ενώ σε κατάδυση το έργο αυτό αναλάμβαναν δύο ηλεκτροκινητήρες των 400 hp. Η μέγιστη ταχύτητα πλεύσης στην επιφάνεια ήταν 14 kn και 8 kn σε κατάδυση. Αντίστοιχα, η ακτίνα δράσης ήταν  στην επιφάνεια με ταχύτητα πλεύσης 8 kn και  με ταχύτητα πλεύσης 3 kn όταν ήταν σε κατάδυση.Bagnasco, p. 146

Διέθεταν τέσσερις τορπιλοσωλήνες των 533 mm στην πλώρη και δύο ίδιου διαμετρήματος στην πρύμνη, ενώ μπορούσαν να μεταφέρουν έως και δώδεκα τορπίλες. Διέθεταν επίσης ένα πυροβόλο των 102 mm με το οποίο μπορούσαν να πλήξουν στόχους στην επιφάνεια καθώς και δύο πολυβόλα των 13,2 mm για αντιαεροπορική προστασία.

Επιχειρησιακή ιστορία

Η ναυπήγηση του Medusa άρχισε το Νοέμβριο του 1929 στις εγκαταστάσεις της Cantieri Riuniti dell'Adriatico (CRDA) στο Μονφαλκόνε (Monfalcone). Καθελκύστηκε στις 10 Δεκεμβρίου 1931 και ολοκληρώθηκε το επόμενο έτος.

Βυθίστηκε στις 30 Ιανουαρίου 1942, όταν το τορπίλισε το βρετανικό υποβρύχιο HMS Thorn στα ανοικτά της Ίστριας.

Παραπομπές

Βιβλιογραφία


Κατηγορία:Υποβρύχια κλάσης Argonauta
Κατηγορία:Ιταλικά υποβρύχια του Β΄ Παγκοσμίου Πολέμου